แผนแม่บทด้านเทคโนโลยีสารสนเทศและการสื่อสาร
สำนักงานปลัดกระทรวงการพัฒนาสังคมและความมั่นคงของมนุษย์

บทที่ 4
การบริหารจัดการและการติดตามประเมินผล
แผนแม่บทเทคโนโลยีสารสนเทศและการสื่อสาร
การบริหารจัดการแผนแม่บทเทคโนโลยีสารสนเทศและการสื่อสารเป็นปัจจัยสำคัญที่จะมีผลต่อความสำเร็จในการพัฒนาเทคโนโลยีสารสนเทศและการสื่อสารของสำนักงานปลัดกระทรวงการพัฒนาสังคมและความมั่นคงของมนุษย์ นอกจากนี้ระบบการติดตามประเมินผลยังเป็นเครื่องมือช่วยในการประเมินผลสำเร็จของแผนงานโดยอาศัยตัวชี้วัดของยุทธศาสตร์ในมิติต่าง ๆ ซึ่งในบทนี้จะกล่าวถึงการบริหารจัดการและการติดตามประเมินผลดังกล่าว
4.1 การบริหารจัดการ
การบริหารจัดการเป็นปัจจัยที่สำคัญที่มีผลต่อความสำเร็จในการนำแผนแม่บทเทคโนโลยีสารสนเทศและการสื่อสารมาปฏิบัติ เนื่องจากแผนแม่บทเทคโนโลยีสารสนเทศและการสื่อสารของกระทรวงฯ มีผลกระทบต่อสำนักงานปลัดกระทรวงโดยตรง นั่นก็คือ สำนักงานปลัดกระทรวงต้องมีการพัฒนาแผนแม่บทเทคโนโลยีสารสนเทศและการสื่อสารของตนเองให้สอดคล้องและอยู่ในกรอบของแผนแม่บทฯ ของกระทรวงฯ ดังนั้นสิ่งสำคัญประการแรกสุดคือ การมีส่วนร่วมและการยอมรับต่อแผนแม่บทฯ ของสำนักงานปลัดกระทรวงตั้งแต่เริ่มต้น ซึ่งสามารถทำได้โดยการเรียนเชิญผู้บริหารระดับสูงทางด้านไอซีทีของสำนักงานปลัดกระทรวงได้เข้ามามีส่วนร่วมในการให้ข้อคิดเห็นต่อแผนแม่บทฯ ซึ่งการเข้ามามีส่วนร่วม และการยอมรับจะทำให้ได้รับความร่วมมือในการนำแผนแม่บทฯ ไปปฏิบัติต่อในสำนักงานปลัดกระทรวง และจะทำให้การวางแผนแม่บทฯ ของสำนักงานปลัดกระทรวงสอดคล้อง และอยู่ในกรอบของแผนแม่บทฯ ของกระทรวงฯ
การยอมรับในแผนแม่บทฯ และการผลักดันของผู้บริหารระดับสูงสุดของกระทรวงการพัฒนาสังคมและความมั่นคงของมนุษย์ เป็นองค์ที่สำคัญอีกประการหนึ่งต่อความสำเร็จของการนำแผนแม่บทฯ ไปปฏิบัติในสำนักงานปลัดกระทรวง ผู้บริหารระดับสูงต้องให้การสนับสนุนอย่างเต็มที่ต่อสำนักงานปลัดกระทรวงในการนำแผนแม่บทฯ ฉบับนี้ไปเป็นกรอบและแนวทางการทำแผนแม่บทฯ ของสำนักงานปลัดกระทรวงต่อไป
ในการบริหารจัดการแผนแม่บทเทคโนโลยีสารสนเทศและการสื่อสารในภาพรวม สำนักงานปลัดกระทรวงการพัฒนาสังคมและความมั่นคงของมนุษย์ จะต้องมีการแต่งตั้งคณะกรรมการเทคโนโลยีสารสนเทศของสำนักงานปลัดกระทรวง ซึ่งประกอบด้วยผู้บริหารเทคโนโลยีสารสนเทศระดับสูงของกระทรวงฯ (CIO) เป็นประธานกรรมการ คณะกรรมการ และ เลขานุการภายในสำนักงานปลัดกระทรวง บทบาทหลักที่เกี่ยวข้องกับแผนแม่บทฯ ของคณะกรรมการชุดนี้ได้แก่
· การปรับปรุงแก้ไขแผนแม่บทฯ ประจำปี
· การติดตามประเมินผลตามยุทธศาสตร์ในแผนแม่บทฯ
· การจัดทำแผนปฏิบัติงานด้านเทคโนโลยีสารสนเทศประจำปี
แผนแม่บทเทคโนโลยีสารสนเทศและการสื่อสาร ปี พ.ศ. 2550-2554 ของสำนักงานปลัดกระทรวง เป็นการวางแผนการพัฒนาทรัพยากรเทคโนโลยีสารสนเทศและการสื่อสารในระยะ 5 ปีข้างหน้า ดังนั้นแผนแม่บทฯ ฉบับนี้ จึงควรจะต้องถูกนำไปกำหนดรายละเอียดในแผนปฏิบัติงานด้านเทคโนโลยีสารสนเทศแบบปีต่อปี และขณะเดียวกันแผนแม่บทฯ ฉบับนี้จำเป็นต้องได้รับการปรับปรุงแก้ไขทุก ๆ ปีเช่นเดียวกัน( ทั้งนี้ก็เพื่อให้สอดคล้องกับสถานการณ์และสภาพการณ์ที่แท้จริงโดยเฉพาะอย่างยิ่งประเด็นทางด้านเศรษฐกิจ ประเด็นด้านวิสัยทัศน์ ภารกิจและยุทธศาสตร์ของกระทรวงฯ และทางด้านการเปลี่ยนแปลงของเทคโนโลยี
คณะกรรมการบริหารเทคโนโลยีสารสนเทศของสำนักงานปลัดกระทรวงการพัฒนาสังคมและความมั่นคงของมนุษย์มีหน้าที่ในการติดตามประเมินผลตามยุทธศาสตร์ในแผนแม่บทฯ ฉบับนี้ โดยในส่วนที่ 4.2 ได้มีการกำหนดตัวชี้วัดของแต่ละยุทธศาสตร์ ซึ่งจะถูกนำมาใช้ในการติดตามประเมินผลของความสัมฤทธิ์ผลของแผนแม่บทฯ ฉบับนี้

รูปที่ 4.1 ผังแสดงความสัมพันธ์ระหว่างแผนแม่บทเทคโนโลยีสารสนเทศและการสื่อสารของสำนักงานปลัดกระทรวงการพัฒนาสังคมและความมั่นคงของมนุษย์ พ.ศ. 2550-2554 กับแผนแม่บทเทคโนโลยีสารสนเทศและการสื่อสารของกระทรวงฯ
4.2 การติดตามประเมินผล
ยุทธศาสตร์ที่ 1
เพิ่มขีดความสามารถของโครงสร้างพื้นฐานด้านเทคโนโลยีสารสนเทศและ


การสื่อสาร 
ตัวชี้วัดของยุทธศาสตร์ที่ 1
· ร้อยละของระยะเวลาที่ระบบเครือข่ายสามารถให้บริการได้
· ร้อยละของปริมาณการใช้งานช่องทางการเชื่อมต่อระบบเครือข่ายอินทราเน็ตและอินเทอร์เน็ตของหน่วยงาน
· มีการกำหนดมาตรฐานของทรัพยากรด้านไอซีที
ยุทธศาสตร์ที่ 2
การพัฒนาบุคลากรสำหรับภารกิจด้านไอซีที
ตัวชี้วัดของยุทธศาสตร์ที่ 2
· มีการกำหนดแผนการพัฒนาบุคลากรประจำปี
· ร้อยละของบุคลากรที่ผ่านการอบรม
ยุทธศาสตร์ที่ 3
ผลักดันให้เกิดการบูรณาการข้อมูลร่วมกับหน่วยงานภายในและภายนอกกระทรวง
ตัวชี้วัดของยุทธศาสตร์ที่ 3
· มีการกำหนดมาตรฐานข้อมูลกลางเพื่อใช้ในการแลกเปลี่ยนข้อมูลระหว่างหน่วยงาน
· จำนวนหน่วยงานที่มีการนำมาตรฐานข้อมูลกลางไปใช้ในการปฏิบัติงาน
ยุทธศาสตร์ที่ 4
ยกระดับการบริหารงานด้านไอซีทีให้มีความชัดเจนและเป็นมาตรฐาน
ตัวชี้วัดของยุทธศาสตร์ที่ 4
· มีการกำหนดแนวปฏิบัติในการจัดจ้างงาน Outsource

· มีการกำหนดขั้นตอนในการบริหารจัดการด้านไอซีที (Work Flow)
ยุทธศาสตร์ที่ 5
พัฒนาและขยายผลระบบสารสนเทศสนับสนุนการปฏิบัติงานภายในกระทรวง รวมถึงงานวิชาการ และบริการด้านสังคม
ตัวชี้วัดของยุทธศาสตร์ที่ 5

· จำนวนกลุ่มเป้าหมายที่เข้ารับบริการจากหน่วยงานในสังกัดกระทรวง
· ระดับความพึงพอใจของผู้บริหารที่มีต่อข้อมูลประกอบการตัดสินใจ
· จำนวนระบบสารสนเทศที่สามารถจัดหาหรือขยายผลได้ตามแผน
· จำนวนระบบสารสนเทศกลางที่ใช้ร่วมกันภายในกระทรวง
4.3 แนวทางการพัฒนาโครงสร้างพื้นฐานด้านไอซีทีของสำนักงานปลัดกระทรวง

ในการพัฒนาโครงสร้างพื้นฐานด้านไอซีทีของสำนักงานปลัดกระทรวฯ การกำหนดมาตรฐานด้าน   ต่าง ๆ มีความจำเป็นเป็นอย่างยิ่ง ทั้งนี้เพื่อให้การสร้างระบบไอซีทีต่าง ๆ ภายในหน่วยงานภายใต้สำนักงานปลัดกระทรวงฯ มีความชัดเจน มาตรฐานเหล่านี้สามารถนำไปใช้เป็นแนวทางสำหรับการจัดซื้ออุปกรณ์ต่าง ๆ การจัดหาซอฟต์แวร์ การจัดรูปแบบเอกสาร และการบริหารจัดการบุคลากรในการปฏิบัติงาน ซึ่งรายละเอียดของแต่ละมาตรฐานในแต่ละด้านได้อ้างอิงตามแผนแม่บทด้านเทคโนโลยีสารสนเทศและการสื่อสารกระทรวงการพัฒนาสังคมและความมั่นคงของมนุษย์
4.4 ปฏิทินการทบทวนมาตรฐานกลางของสำนักงานปลัดกระทรวง
ตารางที่ 4.1 ปฏิทินการทบทวนมาตรฐานกลางของสำนักงานปลัดกระทรวง
	ลำดับ
	มาตรฐานกลางของสำนักงานปลัดกระทรวง
	ความถี่
	ช่วงเวลาในการทบทวน

	1
	มาตรฐานฮาร์ดแวร์สำหรับการจัดหาใหม่
	ทุก 6 เดือน
	เดือนกรกฎาคม  และกุมภาพันธ์

	2
	มาตรฐานด้านซอฟต์แวร์ในสำนักงาน
	ทุก 1 ปี
	เดือนกรกฎาคม  

	3
	มาตรฐาน Font ของเอกสารที่ใช้ภายในหน่วยงาน
	ทุก 1 ปี
	เดือนกรกฎาคม  

	4
	มาตรฐานรูปแบบไฟล์ที่ใช้ภายใน และแลกเปลี่ยนระหว่างหน่วยงาน
	ทุก 1 ปี
	เดือนกรกฎาคม  

	5
	มาตรฐานเกี่ยวกับระบบงานที่พัฒนาเองหรือจ้างพัฒนา
	ทุก 1 ปี
	เดือนกรกฎาคม  

	6
	มาตรฐานเครือข่ายคอมพิวเตอร์
	ทุก 1 ปี
	เดือนกรกฎาคม  

	7
	มาตรฐานบุคลากร
	ทุก 1 ปี
	เดือนกรกฎาคม    

	8
	มาตรฐานระบบ E-mail
	ทุก 6 เดือน
	เดือนกรกฎาคม  และกุมภาพันธ์


กรอบและแนวทาง





รายงานผล


การประเมิน








- ปรับปรุงแก้ไขประจำปี


- ติดตามประเมินผล


- จัดทำแผนปฏิบัติงานประจำปี





คณะกรรมการบริหารเทคโนโลยีสารสนเทศของสำนักงานปลัดกระทรวง





แผนแม่บทเทคโนโลยีสารสนเทศและการสื่อสารของกระทรวงการพัฒนาสังคมและความมั่นคงของมนุษย์ พ.ศ. 2550-2554





แผนแม่บทเทคโนโลยีสารสนเทศและการสื่อสารของสำนักงานปลัดกระทรวง พ.ศ. 2550-2554





คณะกรรมการบริหารเทคโนโลยีสารสนเทศของกระทรวงการพัฒนาสังคมและความมั่นคงของมนุษย์





กรอบและแนวทาง











( การทบทวนแผนแม่บทฯ ควรมีการปรับปรุงในช่วงเดือนสิงหาคม เพื่อให้สอดคล้องกับการทำจัดแผนงบประมาณประจำปี

